Jornades Culturals del IX Congrés de la CGT de Catalunya – CGTCatalunya\nInici > General > Notícies > Jornades Culturals del IX Congrés de la CGT de Catalunya\nJornades Culturals del IX Congrés de la CGT de Catalunya\n- De l'1 al 8 de febrer. Exposicions.\n“25 anys de CGT. 1984-2009”.\nA la Biblioteca Pública.\n“La Mort de la llibertat. La repressió franquista al moviment llibertari”.\nAl local de la CGT de Ponent.\n- Dilluns 1 febrer\n20h.- Xerrada: Lluites combatives en defensa dels drets dels Treballadors i les Treballadores.\nLa Lluita de TMB a Barcelona, a càrrec de Josep Garganté i Saturnino Mercadé.\nLa lluita de SEAT a càrrec de Enrique Fernández\nLloc: Local CGT\n- Dimarts 2 febrer\n20 h.- Taula rodona sindicats combatius.\nCGT, amb un membre de CGT Ponent.\nCNT, amb Marc Puertas de CNT Ponent.\nCo.bas, amb Josep Bel.\nIntersindical, amb Carles Sastre.\nCOS, amb Roger de Barcelona.\nActub, amb Faustino Mondragon.\n- Dimecres 3 febrer\n20 h.- Xerrada: anarquisme i alliberament nacional.\nPresentació: Pau Juvillà.\nPonent: Jordi Martí i Font.\nLloc: CSA La Maranya\n- Divendres 5 febrer\n20 h.- Presentació llibre “25 anys de CGT”.\nPonent: Mª Angeles Rodriguez. Presidenta de la Fundació Salvador Seguí\n- Dissabte 6 febrer\n21 h.- Sopar al Casal Republicà Cargol Roig. Preu: 8 euros.\n23 h.- Actuació “Divide i Venceslau”.\n23'30 h.- Festa al CSA La Maranya.\nLloc: Casal Republicà Cargol Roig i CSA La Maranya.\n>>> Adreces dels llocs:\nBiblioteca Pública (Rambla Aragó núm. 10. Lleida)\nLocal de la CGT (Edifici dels Sindicats. Avinguda Catalunya núm.2, pis 8. Lleida)\nCSA La Maranya (Carrer del Parc núm.13, baixos. Casc Antic. Lleida)\nCasal Republicà Cargol Roig (C/ Mestre Emili Pujol, núm.7, baixos. Lleida)\nOrganitza: CGT Ponent\n- El proper dilluns 1 de febrer, a les 20 hores, al local de la CGT de Ponent es durà a terme una xerrada en que podrem conèixer de primera mà la lluita a TMB pels dos dies i la combativitat de les lluites a la SEAT i els seus èxits.\nEl dilluns, a l’Avinguda Catalunya (núm.2, planta 8) podrem escoltar dos\nexemples de lluita combativa en que els treballadors i les treballadores,\nper diferents mitjans, han aconseguit les seves reivindicacions i deixar\nsense validesa les propostes de les seves empreses.\nLa lluita pels 2 dies als Transports Metropolitans de Barcelona, als\nautobusos, va començar a fer-se pública ara fa més de 2 anys. Els\ntreballadors i les treballadores reclamaven dos dies de descans, entre\naltres reivindicacions, que volien afegir en el nou conveni que s’estava\nnegociant. Aquesta lluita va tenir molt de ressò amb el Comitè de Descansos al capdavant i amb gairebé 3.000 treballadors i treballadores decidint, actuant i reivindicant el seu futur. A la vegada, els moviments socials li van donar tot el seu suport. Es van fer vagues, aturades, dies de transport gratuït, accions directes, etc. I tot i la manipulació de l’empresa que va fer una gran propaganda mediàtica per desprestigiar la lluita i posar a la ciutadania en contra, la lluita ara recull els seus fruits. En la negociació que s’està duent a terme del Conveni Col·lectiu han aconseguit els "2 dies" i moltes altres millores que ens vindran explicar. A la xerrada hi participaran en Saturnino Mercadé, President del Comitè, i en Josep Garganté, membre del Comitè.\nLa taula també estarà conformada pel Secretari General del Metall de\nBarcelona i per Adrian Carballada, un membre de la Secció Sindical de la\nSEAT. Com es conegut la SEAT ha estat una empresa on els i les treballadores han tingut una llarga tradició de lluita. Recordat és per totes l’ERO en que es van acomiadar 660 treballadors i treballadores, moltes d’elles de la CGT, que recentment han hagut de ser readmeses per reconeixer-se la discriminació d’aquestes decisions per afectar a un percentatge alt d’afiliades a aquest sindicat. Conegudes són també les seves vagues, manifestacions, aturades, etc. Així i pels recents successos els i les tindrem aquest dilluns perquè ens expliquin de primera mà que està passant i com és la seva lluita i quines són les seves victòries.\nConsiderem que la xerrada és de gran interès per saber de primera mà que tot i les seves dificultats i les conseqüències que comporta: la lluita és l’únic camí!\n- El proper dimarts 2 de febrer, a les 19'30 hores, a la Biblioteca pública de Lleida hi haurà una taula rodona amb els sindicats combatius que treballen dins del marc de Catalunya i dels Països Catalans.\nFa temps que estem immerses en una situació de crisis on la precarització del món laboral, la pèrdua dels drets de la classe treballadora i els acomiadaments estan a l'ordre del dia. En temps de bonança la classe poderosa en va sortir guanyant, en temps de misèria nosaltres, la classe treballadora, com sempre, en patim les conseqüències.\nAfortunadament existeix un panorama sindical múltiple i combatiu al nostre país. Sindicats que lluiten, cadascun en el seu petit o gran àmbit, per no permetre que empitjori la situació de la classe treballadora, per fomentar l'organització i el suport mutu entre les persones afectades per la situació del món laboral, etc però amb la vista posada en un futur millor. En un futur que, amb les seves diverses variables, vol posar fi al sistema capitalista, en el que homes i dones som explotades, i plantejar altres formes de vida i d'organització.\nEl camí és conjunt!!\nJa fa dies que ens estem organitzant i cridant cap a una vaga general. Ja fa dies que creiem que ja n'hi ha prou d'aquesta situació. Ja fa dies que, cada sindicat dels convidats en aquesta taula, impulsa, en la mesura de les seves possibilitats i amb el treball diari, la lluita per un món millor.\nDes de la CGT Ponent creiem que som germanes de lluita. Que totes lluitem com a classe treballadora, compartint molts dels nostres objectius i desitjos de futur. Per això hem volgut convidar-les a totes, per parlar, en positiu, de què vol cada sindicat, que està fent i que es planteja en futur. Perquè el canvi només pot venir de la unitat de totes nosaltres.\nAixí, el proper dimarts, la CGT de Ponent compartirem aquesta taula de debat amb la CNT de Ponent, amb la que ja hem organitzat un 1 de maig conjunt, amb la Intersindical i la seva representació a Lleida, i amb sindicats que estan dins del panorama català com Co.Bas, la COS i Actub.\nSegurament pel camí ens haurem deixat alguns sindicats combatius però\nesperem que la taula sigui només un començament del que ens ha de portar a totes a una vaga general i a establir nexes d'unió per una lluita conjunta per poder fer una oposició real en pro dels drets de la classe treballadora.\n- El dimecres 3 de febrer, al CSA La Maranya (carrer del Parc núm.13, baixos. Lleida) es durà a terme una xerrada - debat sobre anarquisme i alliberament nacional.\nTradicionalment s'ha considerat que l'anarquisme era un terme antagònic a la independència dels pobles i a la lluita per l'alliberament nacional.\nÉs realment així? O l'alliberament de les persones ha de portar\nnecessàriament a l'alliberament dels pobles? És certament incompatible\nconstruir una societat lliure amb una unió lliure que respecti els pobles\namb les seves cultures, tradicions, llengües i característiques pròpies?\nAquesta no és una línia de debat nova. L'anarquisme i els seus diferents\nlluitadors i lluitadores han respectat l'existència dels pobles i han cregut\nque l'anarquisme no és contrari a l'alliberament nacional. Fins i tot, des\nde l'altre extrem, hi ha qui ha plantejat que els anarquistes són els i les\nveritables independentistes, perquè només quan les persones siguin lliure els pobles podran ser lliures.\nEl debat està servit. En el marc dels Països Catalans no podem obviar que existeixen lluites per l'alliberament d'aquest poble i els i les\nllibertàries hem de plantejar-nos en quin costat estem.\nDavant del tradicional espanyolisme que ha caracteritzat alguns sectors\nanarquistes, fet que també els uneix a un poble construït a través\nd'imposicions i anul·lació d'altres pobles, existeix qui pensa que\nl'alliberament personal és alliberament "nacional".\nAixí, el dimecres 3 de febrer podrem plantejar-nos aquests interrogants i\ndebatre en clau d'aprenentatge i enriquiment.\nLa lluita és l'únic camí!!\nContra la resignació: anarcosindicalisme i mobilització!!\nCartell Jornades Culturals\nedito_especial_IX_Congres, IX Congrés de la CGT de Catalunya


Catalan Films participa al Marché du Film del Festival de Cannes que es planteja en format presencial i en línia del 6 al 15 de juliol i que es celebrarà paral·lelament al festival.\nCatalan Films serà present amb un stand al Palais des Festivals a disposició de tots els professionals catalans i comptarà amb un espai en línia en la plataforma virtual del Marché.\nLes empreses que ja us heu acreditat o tingueu intenció d’assistir al mercat en qualsevol de les opcions físiques o presencials ompliu, si us plau, el següent FORMULARI per aparèixer als materials promocionals, accedir a la reserva de taules i poder-vos informar de les activitats de Catalan Films al mercat.\nACREDITACIÓ DE FESTIVAL*\nSol·licitud: Trobareu tota la informació aquí\nObtenció d’entrades per al festival.\nAccés a les àrees de mercat\nNo permet accedir a screenings o esdeveniments de mercat\nACREDITACIÓ DE MERCAT: en la doble modalitat que planteja el mercat d’enguany, s’ha d’escollir entre una de les dues opcions (online o presencial) en el procés d’acreditació tot i que es podrà actualitzar el tipus d’acreditació fins al 22 de juny.\nMarché du Film Online.\nPermet l’accés a la plataforma online: acreditats, screenings, app de networking, activitats realitzades en streaming.\nSubscripció d’un any a Cinando.com\nPots bescanviar la teva acreditació online per presencial o viceversa fins el 22 de juny\nMarché du Film Presencial*\nPermet (entre d’altres):\nAccés als market screenings presencials.\nAccés a les projeccions del festival.\nAccés als Marché du Film Online screenings.\nAccés a la plataforma del Marché du Film Online\nAccés als esdeveniments d’indústria presencials\nACREDITACIÓ MERCAT + PRODUCERS NETWORK\nEl programa Producers Network està planejat en un doble format presencial o online que la persona sol·licitant haurà de decidir en el moment de demanar la seva participació.\nRequisit: productors independents que hagin estrenat en sales com a mínim un film en els darrers 3 anys.\nSi no us accepten al Producers Network us passen directament a l'acreditació de mercat.\nModalitat online sense cost extra.\nModalitat presencial + 74€ (taxes excloses)\nData límit d’inscripció: 22 de juny Us recomanem que ho demaneu el més aviat possible perquè les inscripcions són limitades.\nMés informació del programa Producers Network\nPREU UMBRELLA MARCHÉ DU FILM CATALAN FILMS\nPreu Umbrella Catalan Films fins el 22 de juny 349 € 129 €\nPreu Umbrella Catalan Films + Producers Network 349 € + 74 € 129 €\nPreu On the Spot del 5 al 15 juliol 493 € N/A\n*Totes les acreditacions presencials inclouen en el preu una taxa de 20€ que es destinaran íntegrament en el finançament de programes de compensació de la petjada de carboni.\nContactar a joan.ruizg@gencat.cat per sol·licitar el codi necessari per poder gaudir del preu umbrella.\nSCREENINGS DE MERCAT BY CATALAN FILMS\nCatalan Films disposarà d'una sala virtual pròpia per realitzar screenings de mercat entre el 6 i el 15 de juliol a través de la seva plataforma online.\nEs projectaran films de producció catalana amb o sense agent de vendes involucrat en el projecte i amb data de finalització 2021. Els films poden estar acabats o en fase de rough cut.\nPer poder sol·licitar un passi de mercat a la sala virtual de Catalan Films, ompliu el següent FORMULARI, abans del divendres 21 de maig. Posteriorment ens posarem en contacte amb vosaltres per tal de confirmar-vos la participació o no del film.\nSCREENINGS DE MERCAT BY MARCHÉ DU FILM (Reservat únicament a agents de venda)\nLes sol·licituds de reserva de screenings de mercat es van obrir el passat 19 d’abril de 2021 i s’han de realitzar en línia a través del vostre compte Marché du Film.\nEls screenings del Marché du Film estan estrictament reservats a sales agents.\nPre-Cannes Screenings (Online: 21-25 juny)\nMarché du Film (Cannes: 6-15 juliol)\nRevisa tota la informació a Marché du Film | Screenings i informa’ns de les produccions i horaris a joan.ruizg@gencat.cat per a poder fer-ne seguiment i difusió.\nNo dubteu en contactar-nos a joan.ruizg@gencat.cat i mmedir@gencat.cat davant qualsevol necessitat relacionat amb la vostra presència al Marché du Film.


Instal.lació de la senyalització de la ruta cicloturística Figueres-Roses\nAmb les actuacions del pla de Foment s'ha senyalitzat la ruta Figueres-Roses. El primer tram des de Figueres té dues variants, per Palol i per Vilatenim. A partir de Vilanova de la Muga la ruta segueix fins a Roses.\nEl tram entre Figueres i Vilanova de la Muga té dues variants per Vilatenim o per Palol.\nAquesta ruta en el seu pas per la població de Vilanova de la Muga es caracteritza per trams per petites carretes asfaltades, amb poc trànsit i trams per camins d’ús agrícola de terra compactada amb grava. Totes les vies tenen molt poc desnivell i no presenten gaires dificultats.


En total l’emissió d’estos 2000 bons representarà una injecció de liquidesa en l’economia local de més de 100.000 euros. Les persones podran comprar els bons de consum a les dependències d’IDEA - C/ Ronda d'Algemesí o al quiosc de Turisme a la Plaça Major, 4 on s'instal·larà un terminal TPV exclusiu per a la seua venda. La ciutadania abonarà l'import dels bons per pagament electrònic, a través de targeta bancària. Es podran adquirir un màxim de 6 bons per persona per un import de 300 €.\n“l'objectiu d’esta iniciativa és injectar recursos en l'economia local i més concretament en totes aquelles activitats obligades a tancar les seues portes a conseqüència de l'estat d'alarma o que han vist disminuïts els seus ingressos considerablement per esta pandèmia. Volem ajudar-los a continuar prestant els seus serveis amb la màxima normalitat possible després d’esta parada obligatòria per la crisi sanitària.” Assegura l’alcalde d’Alzira i regidor de Comerç, Diego Gómez.\nEs posen a la venda les entrades per als concerts de: Samantha i La Fúmiga, La Oreja de Van Gogh i el tribut a Sabina


Ajuntament de Cardona/Cardona aprova un pressupost que posa al centre a les persones, l'habitatge, el desenvolupament local i la sostenibilitat\nData i hora oficials: 21/04/2021 12:29\nCardona aprova un pressupost que posa al centre a les persones, l'habitatge, el desenvolupament local i la sostenibilitat\nÚltima revisió 05-01-2021 10:25\nEl pressupost aprovat, que ascendeix a 5,8 milions d’euros, posen un accent especial a pal·liar les conseqüències de la crisi social i econòmica fent un impuls en les polítiques socials i d’habitatge, entre d’altres\nEl ple de l’Ajuntament de Cardona va aprovar el passat dimarts, en sessió extraordinària, el pressupost municipal per a l’exercici 2021, que ascendeix a 5.747.302,75 euros, xifra que representa un increment de gairebé el 4% respecte els números de l’any passat. En paraules de la regidora d’Hisenda, Anna Maria Sala, els pressupostos “compleixen els objectius del pla de mandat, basat en les persones, la promoció econòmica local, l’habitatge o la clara aposta, sense precedents, per la sostenibilitat del municipi.” En aquest sentit, Sala ha remarcat que es tracten d’uns pressupostos expansius, dins les possibilitat del municipi, on “cal aprofitar els recursos que es tenen a l’abast per seguir mantenint els serveis.”\nEn matèria d’habitatge, l’equip de govern aposta amb fermesa per seguir donant impuls a l’Oficina Local d’Habitatge, que aquest any 2020 ha aconseguit posar al mercat del lloguer una quarantena de pisos. Cal destacar la creació del Pla de Foment d’habitatge públic amb una aportació inicial de 100.000 euros que permetrà donar continuïtat a la política d’habitatge de lloguer que permetrà la rehabilitació de tres habitatges més a les colònies Arquers i tres al centre històric (C/ Dr Merli).\nEn matèria social cal destacar l’augment d’un 25% del Pla local de servei a les persones, que aquest 2021 està previst que sigui de 25.000 euros. En aquest sentit, també es reforça el Servei d’Atenció Domiciliaria amb la incorporació d’una nova professional. També s’augmenta la quantitat econòmica del conveni amb Càritas, que passa dels 2.000 euros a 3.000 euros.\nA nivell de promoció econòmica local, es reforçaran les partides de promoció econòmica prioritzant el Servei Connectem, per tal de potenciar l’ocupació, i el servei d’Atenció a les empreses, per tal de consolidar i impulsar l’activitat econòmica al municipi.\nTambé està prevista una nova brigada que estarà subvencionada pel Servei d’Ocupació de Catalunya (SOC), per tercer any consecutiu i que preveu la contractació de set persones en situació d’atur. A banda, es reforcen totes les partides d’ajuts destinades a reactivar l’activitat econòmica, d’ajuda a les pimes, autònoms i al comerç. En aquest sentit, a part dels 15.000 en ajuts directes a l’emprenedoria i al comerç, s’amplien en 25.000 euros i es creen noves línies d’ajut per a millorar el desenvolupament tecnològic i digital de les Pimes i autònoms per adaptar-se a l’era post-COVID.\nUna altra prioritat del pla de mandat, i que queda reflectit en aquest pressupost, és el món rural. En aquest sentit, es continuarà apostant pel foment del producte local i de proximitat i els seus productors, i es destinaran 52.000 euros en la millora de camins rurals del municipi, dels quals bona part seran subvencionats per la Diputació de Barcelona.\nEls pressupostos aprovats tenen com a clar objectiu l’aposta per la sostenibilitat i el medi ambient. En aquest sentit, s’inclou la implantació del nou model de recollida selectiva de residus així com la implantació del nou enllumenat públic de Cardona i la Coromina, gairebé en la seva totalitat.\nL’Ajuntament de Cardona tancarà l’any 2020 amb un endeutament inferior al 40%, dada rellevant que situa el consistori en un bon estat econòmic.\nEl pressupost del 2021 preveu que es destini més d’un milió d’euros (1.018.154,57 €) al capítol d’inversions, xifra que representa un increment del 15% respecte el 2020. Aquest augment es deu, sobretot, al projecte per renovar l’enllumenat públic de Cardona, amb una inversió de 390.000 euros que s’espera finançar en bona part amb la subvenció del PUOSC.\nAltres inversions importants són l’adquisició dels terrenys per fer el nou Polígon Industrial La Cort II, que desenvoluparà l’Incasòl conjuntament amb l’Ajuntament de Cardona. També es fa una aposta important per la millora de la via pública amb projectes com la transformació i ampliació de la Plaça Angel Guimerà de la Coromina i l’adquisició d’un immoble per impulsa nou habitatge així com la millora de tot l’entorn de l’Escola Patrocini i els 100 pisos. Com a altres inversions a destacar hi ha la construcció d’una nova zona d’autocaravanes a La Coromina o la finalització de les obres del nou accés de l’Escola Patrocini.\nTorn per l’oposició\nJoan Jané, portaveu de Junts per Cardona, va anunciar l’abstenció de la seva formació. Va argumentar: “Són uns pressupostos que malgrat aspectes positius, trobem que tenen una línia continuista i algunes de les prioritats no les compartim”. En aquest sentit, Jané va remarcar que el seu grup havia presentat un conjunt de propostes que anaven més enllà del pressupost i que eren importants pel futur de Cardona. En aquest sentit va anunciar l’acord amb el govern per la creació de la Taula de l’Habitatge, que es posarà en marxa a finals de febrer.\nPer la seva banda, Ferran Verdejo, portaveu del PSC, va anunciar el vot afirmatiu del seu grup, argumentant que en aquests moments de crisi econòmica i social cal actuar responsablement i arribar a acords. En aquest sentit explica que es “van fer un seguit de propostes i aportacions en una direcció clara: la reactivació econòmica i social”. Verdejo va destacar les millores introduïdes pel seu grup com l’augment dels recursos pel Pla local de suport al lloguer, la millora de partides en l’àmbit de la promoció econòmica i social. També va destacar la introducció de projectes importants com la redacció del projecte executiu per la remodelació de la plaça de la Fira. En aquest sentit va agrair la voluntat d’acord del govern.\nAixí, el pressupost municipal per al 2021 va quedar aprovat amb els 9 vots a favor de l’equip de govern d’ERC i el PSC i les dues abstencions del Junts per Cardona.\nImatge de la sessió del ple.


El CE Molins de Rei aconsegueix el campionat en el lliga al grup sisè de Tercera Catalana. La temporada vinent serà la primera amb el sènior femení de bàsquet a Segona divisió.\nCE Molins de Rei celebrant la victòria // basquet-molinsderei.blogspot.com\nDesprés de la victòria contra el Maristes, el sènior femení del Club Esportiu Molins de Rei es converteix en el primer equip de la secció femenina del club en aconseguir l’ascens a segona catalana. La temporada de les entrenades per Pere Galimany i Dani Colell passa a la història de l’esport de Molins de Rei.\nL’equip arribava a les tres últimes jornades de lliga amb la copa mig agafada. Una victòria en un dels partits les feia campiones. A la primera no va poder ser ja que van perdre contra el Sant Quirze. Aquesta vegada, la segona va ser la bona i el CE Molins de Rei va poder guanyar 62 a 49 al Maristes en un partit on les jugadores molinenques van saber control·lar les emocions en un últim quart amb un resultat ajustat (43-37 a l’inici del període).\nEls entrenadors han manifestat en el blog de la secció de bàsquet del CE Molins de Rei que amb aquesta victòria “es fa ja realitat, el somni pel que hem treballat dur durant tota la temporada, el somni de guanyar la lliga i de pujar directament a Segona Catalana. No ha estat fàcil, gens ni mica, però amb esforç i voluntat tot arriba! I així ha estat”.\nA partir dels propers dies 16 i 17 d’abril les jugadores afrontaran el repte del campionat de Catalunya de Tercera Catalana.


Els Tres Cargols © 2015\nInformem de els nostres serveis i horaris\nLes verdures de Els tres cargols al Mercat Central de Reus\nAl Mercat del Fòrum també els dissabtes\nCol Kale, " la Nova Carn"\nSom un col·lectiu d’agricultors ubicats a Vespella i la Nou de Gaià (Tarragona). Ens guia l’objectiu de poder viure de la terra mantenint el respecte per ella i col·laborant amb escoles del nostre entorn perquè l’interès per la conservació del medi ambient arribi a ser cada cop més extens.\nComptem amb dues finques dedicades al cultiu ecològic donades d’alta al CCPAE. La superfície dedicada a horta és de 3,5 Ha., també cultivem 2,5 Ha. de vinya, 2,05 Ha. d’oliva arbequina i 3 Ha. de garrofers. Tenim dues granges de 40 gallines que viuen al camp i dormen al corral.\nPrestem serveis agrícoles i assessorament tècnic a particulars que desitgin convertir les seves finques a cultiu ecològic.\nTreballem amb molta il·lusió les nostres terres per poder-vos oferir una gran varietat de productes de collita pròpia, proximitat i de temporada.\nTambé tenim al vostre abast tot un ventall de plantes aromàtiques condimentaries com l’orenga, l'alfàbrega, l’anet, la sàlvia, el romaní o la farigola.\nProduïm verdura, fruita, oli i ous que comercialitzem, amb un servei de màxima qualitat i proximitat, a particulars, botigues especialitzades, restaurants…\nVenem els nostres productes els dimecres al Mercat del Fòrum (Tarragona) i els dissabtes al mercat de La Mora (Tarragona).\nSi voleu conèixer més en detall la llista dels nostres productes, no dubteu en entrar a la botiga on-line i nosaltres us ho portarem a casa!\nSalut a taula\nEn aquesta secció anirem penjant algunes de les moltes receptes que podreu realitzar amb les nostres hortalisses i d’altres productes.\nCreiem que és molt important menjar aliments saludables i nutritius, per això us animem a que proveu les nostres receptes... esperem que us agradin i bon profit!\nEns ubiquem als municipis de Vespella i la Nou de Gaià. Si voleu conèixer el lloc on creixen les vostres verdures, estem disponibles els dilluns (prèvia reserva) per fer-vos una visita a l’hort i les gallines.\nPer qualsevol consulta o suggerència, podeu contactar-nos via telefònica o per correu electrònic.\nVictòria Albeldo Navarro\n(+34) 630 820 780\nDani Gonzalez Onieva\n(+34) 633 170 519\nDe dilluns a dissabte de 9.00h a 19.00h\nEn lliuraments a domicili Els Tres Cargols es fa càrrec del 50% de l’import del transport. La tarifa autonòmica és de 2,5€ i la peninsular de 5€.\nDimecres: Per comandes rebudes fins dilluns al vespre.\nEls dimarts de 8 a 14 h al mercat d'Altafulla, davant de la piscina.\nEls dimecres al mercat del Fòrum a Tarragona, de 8 a 14 h.\nEls dissabtes al mercat de la Mora i al mercat del Fòrum de 8 a 14 h.\nCada dia a la parada 66 del Mercat Central de Reus de 8 a 14 i els divendres també obrim a la tarda de 17 a 20 h.\nUs presentem el nostre oli d’oliva verge, el suc natural del fruit de l’olivera.\nReconegut arreu del món gràcies als beneficis per la salut. L’oli d’oliva verge ajuda a prevenir el colesterol, la hipertensió, l’arteriosclerosi, la diabetis i diferents tipus de càncer entre altres malalties.\nEl nostre oli es caracteritza pel fruitat d’oliva sana i fresca. Amb un lleuger aroma a nou, l’amarg, el picant i l’astringent són quasi inapreciables. Ideal per als més petits, molt més sensibles a aquests atributs. La característica més rellevant és la dolçor o suavitat al paladar. Fet que el converteix en un oli excel·lent per a la nostra cuina, ja que no alterarà el gust dels nostres plats.


14/06/2015 – L'Ireneu Pla 18è al 77è Bol d'Or Mirabaud\nAquest cap de setmana ha tingut lloc al llac Léman la 77a edició de la cèlebre regata Bol d'Or Mirabaud que va d'una punta del llac a l'altra, seguint el recorregut Ginebra-Le Bouveret-Ginebra de 66,5 milles (123 km). La prova ha comptat amb 499 vaixells inscrits. Els regatistes han sortit de Ginebra dissabte al matí amb poc vent, just el suficent per poder donar la sortida en condicions.\n10/06/2015 – Sis regatistes andorrans al Trofeu Comte de Godó-Merchbanc\nDemà comença en aigües de Barcelona el Trofeu Comte de Godó-Merchbanc, una de les grans cites de la vela de creuer, i sis andorrans estaran a la línia de sortida, repartits en tres embarcacions. Marc Ramon Borra lluitarà per la victòria de la classe ORC 0 a bord del Rats on Fire, mentre que els seus germans, Òscar i David, competiran en el Fanytas, a la classe ORC 3, juntament amb Carles Morató i Robert Leo.\n09/11/2014 – XXVIè Gran Premi Principat d'Andorra\nEduard i Gorka Arajol preparant els Laser\nLa nostra regata anual de vela lleugera, el XXVIè Gran Premi Principat d'Andorra, ha tingut lloc aquest cap de setmana al Club Nàutic El Masnou. El dissabte el temps no va acompanyar gaire, amb un vent poc assentat i una mica de pluja; el diumenge la situació va millorar i, tot i algunes gotes, el vent va permetre a totes les classes fer les proves programades.\nDavid, Marc i Òscar Ramon a punt de preparar els vaixells\n03/09/2013 – Campus d'Estiu\nAhir els participants al Campus d'Estiu que té lloc aquesta setmana al Club Nàutic El Masnou van sortir a mar en un Omega per aprendre les bases de la navegació juntament amb el seu instructor.\nAvui han sortit sols a bord de l'Omega, mentre l'instructor els guiava des de la llanxa (mireu els quasi dos minuts de vídeo).\n17/08/2014 – Rafa Fernàndez 7è a Roses\nEl regatista de kitesurf, i representant dels tècnics, en Rafa Fernàndez Rigat ha quedat setè a la travessa de l'Escala a Roses que s'ha fet aquest diumenge. [Foto GenRoses]\n06/07/2014 – Marc Ramon vuitè al XVI Trofeo S.M. La Reina\nEl XVIè Trofeo S.M. La Reina ha tingut lloc de l'1 al 6 de juliol en aigües del Real Club Náutico de Valencia. El Marc Ramon hi ha participat a bord del Rats On Fire, un Swan 45 patronejat pel Manuel Doreste.


Xerrada i col·loqui que va fer l’escriptora Gisela Pou.Dijous, 30 de Març del 2017\nEls alumnes de 3r d’ESO van assistir divendres 24 de març a la xerrada i col·loqui que va fer l’escriptora Gisela Pou a la sala d’actes de l’institut sobre la seva novel·la La noia de la mitjanit, guardonada amb el premi Crítica Serra d’Or de Literatura Juvenil (Creació). La professora Núria Comasòlivas ha presentat l’acte. Totes dues van estudiar ciències biològiques a la Universitat de Barcelona.\nGuionista i directora de sèries de televisió tan conegudes com El cor de la ciutat, Vent del Pla, Temps de silenci i Isabel, l’escriptora de Castellar del Vallès va parlar, amb un bon domini de l’escena, del món de la ficció i de la imaginació –tan necessari avui dia que patim un excés de realitat–, de la creació i la gestació de la seva novel·la, que hem llegit. I també ha parlat de la seva faceta de guionista. Hi ha hagut una bona participació dels alumnes.\nGisela Pou és autora de Soroll de fons (1989), Sense la mare (2008), El silenci de les vinyes (2011), La veu invisible (2015) i La noia de la mitjanit (2015) i molts altres llibres de literatura infantil i juvenil.


Propietats de la Cúrcuma - Xarxafarma\nLa cúrcuma serveix per prevenir molts tipus diferents de càncer i en concret se n’han estudiat els efectes en els càncers de pulmó, pàncrees i estómac.\nLa cúrcuma destaca per les seves propietats antitumorals, radiopotenciadores i radioprotectores d’aquesta espècie. Un consum de cúrcuma regular potencia els efectes de la radioteràpia i la quimioteràpia però també ajuda a prevenir el creixement de tumors. El rizoma d’aquesta planta conté 10 components anticancerígens (almenys), entre els quals es destaca la curcumina i els betacarotens. Tots ells tenen efectes protectors enfront del càncer de pell, el de mama, el de còlon i el de duodè.\nEstà aconsellada per als que pateixen dispèpsia, digestions lentes, gastritis crònica o inapetència. La dosi recomanada és de 500 mg en pols, quatre vegades per dia, encara que també es poden omplir càpsules buides.\nLa cúrcuma és molt bona per evitar els gasos, en ser carminativa i ajudar a expulsar els gasos de l’intestí. També serveix per alleujar còlics, gràcies als seus components com l’eugenol. Se sap que aquesta espècia és bona per als que pateixen d’atonia estomacal, flatulència i dispèpsia àcida.\nLa cúrcuma presenta molt bons efectes com a protectora del fetge i tònic per a la vesícula biliar. Ajuda a eliminar les pedres biliars, té efecte antiinflamatori, permeten el drenatge del fetge i el buidatge de la vesícula. Es recomana consumir en casos de cirrosi, icterícia, malalties hepàtiques o trastorns a la vesícula biliar.\nEls pacients que pateixen d’artritis reumatoide, així com també la síndrome del túnel carpià (molt freqüent en l’actualitat per l’ús excessiu de l’ordinador i els mòbils) poden aprofitar les propietats antiinflamatòries de la cúrcuma. Actuen alleujant els símptomes i dolències, sobretot quan els calmants ja no tenen efecte o es requereixen dosis molt elevades per aconseguir una mica de benestar.\nÉs un antidepressiu natural. Aquesta és una de les aplicacions més conegudes de la cúrcuma en la Medicina Tradicional Xina, durant generacions. És que aquesta planta / espècia serveix per tractar la depressió i els trastorns relacionats a la tristesa o la infelicitat. Els estudis actuals revelen que consumir extracte de cúrcuma o cúrcuma en pols serveix per estimular el sistema nerviós, però a més, té efectes en el sistema immune i en l’estat d’ànim. És per això que redueix els nivells d’estrès i provoca un augment en la producció de serotonina. Pot ser usat en pacients amb depressió (emocional o estacional) i altres trastorns similars.\nLa cúrcuma és un gran aliat del sistema immune del nostre cos, és a dir, les barreres que ens protegeixen de certes malalties, sobretot les que es produeixen per causa dels virus. Aquesta espècie té una capacitat immillorable com immuno moduladora.\nLes investigacions afirmen que aquesta espècie ofereix els seus principis actius que ajuden a eliminar els microbis, evitant que les ferides s’infectin, per exemple. És molt bon remei casolà per a la salmonel·la, per la seva activitat antifúngica i té la capacitat d’eliminar les bateries gram positives.\nLa cúrcuma té la capacitat de regular la menstruació i alleujar els símptomes previs al període, com són els dolors al ventre baix o de cap. Però atenció, perquè menjar en excés impedeix l’ovulació, tal com fan els anticonceptius orals.\nBy xarxafarma|2020-12-24T11:26:24+01:00desembre 28, 2015|Més Natural|0 Comentaris


Nou empreses opten a la contractació per redactar el projecte del centre de salut de Pedreguer\nNou empreses s’han presentat per redactar el projecte del nou centre de salut de Pedreguer, que costarà 254.349,68 euros, a la mesa de licitació de la Conselleria de Sanitat Universal i Salut Pública. El nou centre de salut comptarà, entre d'altres, amb cinc consultes de medicina de família, tres d'infermeria; una consulta de Pediatria, una consulta d'Infermeria pediàtrica; zona d'Extraccions, Tractaments i Urgències; Punt d'atenció continuada i àrea d'atenció a la dona. En total, la instal·lació tindrà una superfície útil de 1.406,25 m2.\nA banda, l’objectiu és que el nou edifici necessite una baixa demanda energètica, gairebé nul·la. Per procurar que les instal·lacions siguen tan eficients com siga possible i una climatització amb la mínima aportació energètica, s'aposta pel correcte aïllament i ventilació, sense que es produesquen variacions de les condicions òptimes de confort ambiental interior.\nEl nou centre de salut de Pedreguer, la construcció del qual es preveu que es licite el proper any, és una de les inversions contemplades per a la província d'Alacant al Pla Créixer+ de millora d'infraestructures sanitàries 2021-2023, que preveu un total de 96 actuacions: 58 es realitzaran a centres d'atenció primària i 38 a hospitals, amb una inversió de més de 658,3 milions d'euros.\nDel total d'aquestes intervencions, 34 es faran a la província d'Alacant, amb una inversió de 224,7 milions d'euros.


EL MÓN DE LA ESCALADA, FERRATA, LONGBOARD ... ...: FERRATA MORERA DE MONTSANT\nFERRATA MORERA DE MONTSANT\n"... en un entorn privilegia troba la linea més lògica però a la vegada més espectacular !!!"\nAprofitem la nostra estada a Cornudella del Monsant per que dijous al matí ens aproximem fins a MOrera de mOntsant on s´incia aquesta ferrada ... maca de debó !!!!\nUna ferrada amb vistes increíbles fins i tot podem arrivar a veure el mar.\nUna vegada deixem el cotxe al parking on hi ha la oficina de turisme ens dirigim direcció les parets i de seguida trobem els indicadors de la ferrata a mà esquerra. Prenem el camí fins arrivar a un caos de blocs on trobarem també un indicador de zona d´escalada i amb retoludor escrit ferrata ... a partir d´ara ens enfilem directe a la paret sempre seguint les senyals vermelles.\n(foto/resenyes del blog dels esgarrapacrestes)\nEn tot moment disfrutem de la aproximació gaudint dels blocs impresionants on trobem fins i tot vies d´escalada esportiva ... pedasos de bloques !!!!\nArrivem a l´inici de la ferrata i ... mireu la foto ... l´inici esteticament és maco de debó ... amb una placa vertical sota a una agulla que dona un ambient força alpí.\nUna vegada fem la primera part anem a buscar la paret de la serra on la cosa comença a enfilar-se, direcció a una agulla equipada amb un parell de ponts.\nArrivem al primer pont curt i tot seguit ens enfilem per la agulla, em recorda molt aquest tram a la teresina a Montserrat. Una vegada adalt de la agulla ... el pas més maco de tota la ferrada ... un pont curt però força aeri.\nUna vegada el creuem ens tornem a enfilar per la paret ... aquest últim tram amb una roca molt maca.\nJa hem arrivat adalt i després de disfrutar de les vistes tenim moltes opccions de tornar fins a MOrera de Montsant, podem escollir i aprofitar i fer una llarga excursió i baixar pels molt Graus equipats. Vosaltres mateixos !!!!!\nSITUACIÓ: Serra de MOnsatan (Priorat)\nDIFICULTAT: Mitjana DESNIVELL: 250 metres.\nEQUPAMENT: Esglaons, passamans, pont.\nA DESTACAR: Increíbles vistes i pont aeri.\nA VISITAR: Siurana i Escaladei. OBSERVACIONS: Vigileu la boira\nMiralo..si nos tiene abandonados, que si ferratas(hay alguna que me suena)que si escalada en Siurana que si tal que si..y nosotros sufriendo por el..sisi, si no paras\nVenga, haz un hueco en tu peaso de agente y vente al cavall Bernat.\nCÉLLECS (Sector Roques Noves)\nVISITA A SAVASSONA (OSONA)\nESCALADA A SOLIUS (Agulla de dalt)\nESCALADA A SIURANA (Sector Corral Nou)\nFERRATA DE LA TRONA (TARRAGONA)\nSADERNES (CELLER DE LES MONGES)


AMY RYAN | Les millors pel.licules de la nostra vida\n23 febrer, 2015 by Toni Salas\tin ALEJANDRO GONZÁLEZ IÑARRITU, USA and tagged AMY RYAN, EDWARD NORTON, EMMA STONE, LINDSAY DUNCAN, MICHAEL KEATON, NAOMI WATTS\t| Deixa un comentari\nGènere: Món del teatre\nLA PEL.LICULA GUANYA L’ OSCAR A MILLOR FILM,\nMILLOR DIRECTOR, MILLOR GUIÓ , MILLOR\nARGUMENT I MILLOR FOTOGRAFIA EN EL 2015.\nRiggan (Michael Keaton) ha estat un actor famós gràcies a un personatge de superheroi volador, Birdman, ara està en decadència i vol produir i actuar en una obra de Raymond Carver: “De que parlem quan parlem d’ amor”.\nRiggan inicia els assajos, canvia l’ actor que li te que donar les repliques per Mike (Edward Norton), un altre de més solvent i compta amb Lesley (Naomi Watts), prepara l’ obra amb la presència a prop de Sam (Emma Stone) la seva filla, i Sylvia (Amy Ryan) la seva ex dona.\nLes pre estrenes tenen moments accidentats, Mike sempre vol el màxim de realisme, Riggan resta tancat fora del teatre i te que passar pel centre de Broadway en calçotets per entrar per la porta principal i reprendre la funció.\nRiggan sent a Birdman com el seu altre jo al seu costat, animant-lo a retrobar el personatge.\nTabitha (Lindsay Duncan), la crítica del Times, els menysprea i el vol enfonsar, tot i no haver vist l’ obra però Riggan te una gran actuació en l’ estrena on al final de la funció el protagonista se suïcida; Riggan agafa una pistola i es dispara de veritat, resultant malferit.\nJa en l’ hospital, se sent com a Birdman, volant a través del cel, i es llança per la finestra.\nGonzález Iñarritu no ens explica aquesta vegada un relat d’ històries múltiples i acció fraccionada que acabi convergint, però no deixa enrere la seva capacitat per embastar una narració intel·ligent i original.\nUn dels temes de Birdman és el de l’ actor davant el seu personatge; Riggan ha estat un superheroi, tothom el coneix i l’ aclama pel carrer, probablement si desenterrés el seu protagonista, tornaria a l’ èxit que se’n va anar.\nPerò ell vol ser allò que no ha esta mai durant la seva carrera: un actor, i per això assistim a la construcció de l’ obra que vol representar; a la selecció dels artistes, als assajos, als entrellats dels bastidors, tot per arribar, no a la fama com abans, sinó a l’ èxit i al prestigi.\nIñarritu parla tangencialment de la relació del creador amb el públic, silent i expectant, amb la crítica, supèrbia i creguda, i amb l’ entorn de la gent, que sols el reconeix com a Birdman.\nLa pel·lícula esta rodada, aparentment, en un únic pla seqüència, així que la càmera persegueix als personatges entrant i sortint de l’escenari i del teatre.\nIñarritu avança dos finals que no culmina, primer quan Riggan assumeix el paper del seu superheroi i surt volant per Manhattan, després quan s’ engega un tret al final de l’ obra, potser ens desconcerta una mica quan continua esperonant la voluntat autodestructiva del protagonista, confós entre la realitat de qui és i la ficció de qui representa.


Gestionar la crispació\nPere Navarro fent declaracions a la premsa\nS'ha parlat molt aquesta setmana del cop de puny que va rebre Pere Navarro. Els detalls i les motivacions que van produir aquest lamentable incident no són massa clars, però les repercussions d'aquest cop han aixecat una bona polseguera. I aquesta polseguera no ha estat tant pel cop en sí, sinó per l'ús polític que se n'ha fet. A ningú se li escapa que vivim un moment molt especial en la història de Catalunya i això comporta que cada cosa que fan o diuen els seus representants polítics s'analitzi fins a l'extenuació. Per aquest motiu crec que ara els polítics tenim un nivell de responsabilitat més alta del normal i que hem d'intentar no caure en provocacions interessades.\nÉs evident que hi ha gent i grups de poder que volen fer fracassar aquest procés que ha endegat Catalunya per decidir lliurement el seu futur. Els arguments d'aquesta gent i aquests grups per fer-ho fracassar són dos: que el procés és il·legal i que trenca la convivència. Però, sens dubte, és amb l'argument del trencament de la convivència amb el que intentaran fer por a la gent i boicotejar les aspiracions de molts ciutadans de Catalunya. Això, tots els polítics actuals ho sabem i, per tant, hauríem de ser conscients que cada vegada que fem declaracions, incidim directament a preservar aquesta convivència o podem fer tot el contrari.\nEn el cas de Pere Navarro, és evident que l'agressió física no té cap justificació i és absolutament reprovable, però les declaracions fetes a partir d'aquest fet ja adquireixen una responsabilitat i incidència política que, des del meu punt de vista, no han fet cap favor als esforços per mantenir el gran nivell de convivència de casa nostra i han donat ales als qui volen enfrontar-nos, sigui com sigui, per aturar el procés. Per aquest motiu vull ressaltar que el polítics, si volem preservar aquesta preuada cohesió social, hem de ser els primers a saber gestionar aquests nivells de crispació i provocació a les quals ens sotmeten. Si no ho sabem gestionar bé, el que fem és fer-los el joc als qui volen destrossar precisament la convivència de la qual parlen.\nEleccions europees 2014. Vídeo del míting final a ...\nEuropa, 'wach auf'!


21 de juny de 1942 | EL TERCER REICH\nHome // diari // 21 de juny de 1942\n21 de juny de 1942\n22 Juny 2019 Marc Reply\nEn el Berghof, a Obersalzberg, després de que el dia anterior Adolf Hitler marxés al front, Eva Braun va marxar a Itàlia de vacances durant quatre setmanes. Aquell va ser l’últim viatge a l’estranger de la parella de Hitler.\nDesprés de la retirada aliada a Egipte, les tropes de l’Erwin Rommel, després d’ocupar la ciutat de Tobruk el dia anterior, varen acabar de destrossar, tant per terra com per aire, al 8º Exèrcit britànic i les tropes australianes de la ciutat, capturant a 30.000 soldats britànics i Aliats, molts d’ells sud-africans, i 2.000 vehicles en funcionament. A les 9:40 del matí, el general Hendrik Klopper, que comandava la 2º Divisió d’infanteria sud-africana i tenia el comandament de la fortalesa de Tobruk, va trobar-se amb els generals de l’Eix per entregar-los la capitulació. Els britànics varen deixar a la ciutat grans piles de caixes plenes d’aliments, unes 5.000 tones, conserves i begudes i, per si no fos poc, les cisternes d’aigua i tots els magatzems de combustible, unes 2.000 tones, es varen capturar intactes. En seguit, Rommel i el tinent general Fritz Bayerlein varen recórrer els carrers de la ciutat damunt del vehicle Horch Kfz 15. A la nit, les últimes unitats britàniques que encara combatien varen entregar les seves armes. Quan en el quarter general de Rastenburg varen arribar les notícies dels èxits de Rommel, Adolf Hitler, que acabava d’arribar al quarter d’Obersalzberg, es va posar tant content que va decidir l’endemà ascendir a Rommel a mariscal de camp. Tot i rebre el bastó de mariscal, Rommel li va escriure a la seva esposa que hagués preferit rebre una divisió més. El dictador va creure que aviat tindria tot el control del nord de l’Àfrica i es podria centrar en el front oriental. A Alemanya, després de que les autoritats varen tenir coneixement d’aquella victòria, varen anunciar per la Gran Ràdio Alemanya aquella victòria i varen treure descaradament pit de la situació. Els alemanys estaven molt convençuts en aquells moments de les seves possibilitats i, aquella mateixa nit, Albert Kesselring va deixar clar que ocupar Malta havia de ser el següent pas.\nA Washington, Franklin Delano Roosevelt es va reunir amb Winston Churchill i el general George Marshall. Enmig de la reunió el President va rebre una nota de la caiguda de Tobruk i li va donar en el primer ministre britànic perquè la llegís. El President, en veure Churchill molt preocupat (més tard va comentar que una cosa era la derrota i una altra la desgràcia), li va preguntar en què el podia ajudar.\nDes del Japó, a les illes Kuriles, els japonesos varen desembarcar a l’illa Kiska, al nord-est de Japó.


Qui som – Horta de Barbens\nPoma Fuji Zhen Aftec\nPoma Gala Buckeye\nHORTA DE BARBENS és una empresa familiar hortofrutícola, pensada al 100 % per al consumidor oferint els millors productes de les nostres terres, tan en sabor, imatge, calibre i conservació.\nHORTA DE BARBENS vol donar a conèixer els seus excel·lents productes cultivats de manera tradicional, aconseguint així una poma i pera d’alta qualitat, naturals i RESPECTUOSES AMB EL MEDI AMBIENT.\nPer HORTA DE BARBENS és fonamental oferir una molt bona qualitat al consumidor per tal de compartir amb vosaltres els nostres millors productes SENSE INTERMEDIARIS.\nSense intermediaris, directe de pagès.\nLa voluntat de la nostra finca és el de compatibilitzar la producció de fruita amb la responsabilitat de la millora de l’equilibri ecològic de l’entorn de les nostres finques.\nEns preocupa la conservació dels recursos hídrics, i fem de l’ estalvi de l’aigua el nostre objectiu. En aquest sentit estem reconvertint el reg de les nostres plantacions a sistemes de degoteig, a més de reutilitzar les aigües freàtiques per tal que l’eficiència i estalvi de l’aigua sigui màxima.\nAixí mateix les aplicacions de plaguicides es redueixen a aquelles imprescindibles per mantenir una qualitat òptima, sempre escollint aquells que no puguin afectar significativament la qualitat dels ecosistemes veïns. També recollim i reciclem tots els envasos buits dels productes utilitzats a través dels canals adequats per tal que el conreu de fruita fresca a casa nostra garanteixi aquest respecte pel medi ambient i col·labori amb la salvaguarda del nostre medi natural.\nCreiem que la fruita és molt més que un aliment, ja que les propietats que ofereixen peres i pomes per la salut humana la converteixen en un pseudo medicament. Per això vetllem per a que qualsevol actuació en el seu conreu no produeixi una acumulació de residus indesitjats a la seva pell, ja que només us volem oferir fruita neta.\nPer aconseguir-ho conreem els nostres fruiters amb els criteris més estrictes de producció integrada, i properament la nostra producció serà certificada pel protocol GLOBAL-GLAP, que garanteix l’acompliment d’aquests criteris.\nPerò a més, encarreguem la realització l’anàlisi de residus de fitosanitaris a la fruita recol·lectada on s’evidencia any rera any que només oferim fruita neta.\nPer aconseguir això, comptem amb factors clau, com són el clima, que els dies més calurosos d’estiu ens refresca les tardes amb l’ arribada de la Marinada , aquesta fresca i suau brisa que refresca també les pomes de les nostres plantacions i els hi confereix més duresa.\nEls sóls fèrtils i frescos on plantem els fruiters ens ajuden també a assolir òptimes qualitats, però a més els anàlisis freqüents del contingut mineral ens ajuden a fertilitzar adequadament per retrobar els equilibris de nutrients més adients a l’ obtenció de produccions de màxima qualitat.\nLa poda és un treball que es realitza els mesos d’hivern, quan l’arbre no té fulles. Aquest treball es realitza per a obtenir un fruit de gran qualitat.\nHORTA DE BARBENS, els mesos de maig, juny, juliol, realitza un treball anomenat aclarida. Es tracta de retirar la fruita petita i de mala qualitat de l’ arbre, de manera manual, per a obtenir un fruit de gran qualitat.\nLa collita a HORTA DE BARBENS es realitza al moment adient, seguint uns paràmetres molt importants per recollir el fruit al seu moment just: s’analitza el sucre, la duresa i l’ índex de maduració, per tal de poder oferir al consumidor el fruit amb les seves millors qualitats, tan gustatives, aromàtiques i medicinals, obtenint un fruit de gran qualitat.


L’Alcúdia celebra les festes en honor a Santa Rosa – RiberaTV\nL’Alcúdia celebra les festes en honor a Santa Rosa\nPer Ribera Televisió el 25 agost, 2015 No Comment\nCom a cita prèvia a les Festes de l’Alcúdia que començaran el proper 2 de setembre, l’Alcúdia celebra la festivitat en honor a Santa Rosa amb quatre dies de celebracions per a tots els públics. Les festes, que comencen aquest dijous 27 d’agost i finalitzaran el proper diumenge dia 30, estan organitzades per l’Associació de Festers de Santa Rosa, que fan honor al carrer del mateix nom. Hi hauran activitats per a menuts, joves i grans en uns dies en els quals la diversió està assegurada.\nTots els dies haurà despertà a càrrec de la comissió festera i “picaeta” popular amb cervesa, cacau i tramussos abans de dinar. Els més menuts podran gaudir d’actes organitzats en exclusiva per a ells com són el parc d’educació vial amb quads en col•laboració de la policia local de l’Alcúdia, jocs tradicionals amb cucanyes, campionat de parxís i fins i tot cinema d’estiu que serà per a tots els públics.\nA més a més, totes les nits haurà sopar de carrer i bingo per a totes les edats on segur gaudiran tots junts a la fresca del poble. Sense dubte les festes estrella seran la nit de disfresses i el XIII concurs nocturn de paelles on tots els veïns podran demostrar la seua destresa al cuinar aquest plat tan tradicional.\nL’últim dia serà el de la festa gran, dedicat a Santa Rosa de Lima i on es celebrarà la XVI Merengada i la XV Gran Xopada. A la 1.30 del migdia esclatarà una sorollosa traca i per la vesprada, a les 8.30, hi haurà una missa a l’església en honor a Santa Rosa que culminarà amb un passa-carrer i un ramell de focs d’artifici.\nPer la nit tindrà lloc l’últim sopar de carrer on s’anunciaran els guanyadors i es repartiran tots els premis corresponents a les competicions i concursos de les festes per a concloure finalment amb la festa de l’escuma i una animada discomòbil.\nL’Alcúdia celebra les festes en honor a Santa Rosa added by Ribera Televisió on 25 agost, 2015\nEl personal municipal de València compta amb un manual per elaborar els informes d’impacte de gènere\nXimo Puig apel·la a treballar conjuntament amb les comunitats limítrofes per a restringir al màxim la mobilitat per Setmana Santa i Pasqua\nBurjassot mostra el seu compromís amb el medi ambient reciclant més de 28.000 elements en les visites de l’Ecoparc mòbil de la Emtre\nEl Consorci Provincial de Bombers de València intervé a un incendi d’habitatge a Massanassa\nL’IVC juntament amb el CSIC i la UV presenten ‘Proyecto Meitner’


Santamaría pateix un ensurt en globus al programa de Jesús Calleja | Espanya | EL PAÍS Catalunya\nSantamaría pateix un ensurt en globus al programa de Jesús Calleja\nLa vicepresidenta del Govern espanyol va tenir un petit contratemps durant la gravació “en el qual no va córrer cap perill”, segons el seu gabinet\nMadrid 4 NOV 2015 - 16:49\tCET\nSeparar els peus de terra li ha suposat a la vicepresidenta espanyola, Soraya Sáenz de Santamaría, el primer sobresalt de la precampanya. La dirigent del PP va patir un incident quan viatjava en un globus aerostàtic. Va passar durant la gravació del programa de televisió Planeta Calleja. Segons han explicat fonts del seu gabinet, després que l'aparell s'enlairés de la província de Lleó, no va agafar prou altura i el vent el va dirigir contra un arbre. La part inferior de la cistella va fregar llavors la copa i va provocar que, a continuació, l'aeronau hagués d'aterrar en un punt proper. “Va passar fa unes dues setmanes. En cap moment es va córrer cap perill i van sortir il·lesos”, relaten aquestes mateixes fonts.\nUn vídeo, difós pel web Sportleon.com, recull la seqüència dels fets. Abans que es produís l'aterratge, se sent com el presentador del programa, Jesús Calleja, afirma: “Aneu trucant al 112”, amb to de broma. Posteriorment, tant ell com la vicepresidenta apareixen envoltats de curiosos al mig d'una esplanada i amb la cistella bolcada. Tots dos estaven completant una etapa del Camí de Sant Jaume.\nLa vicepresidenta s'ha convertit durant les últimes setmanes en una de les cares més amables del Govern espanyol. Davant de la postura de Mariano Rajoy, poc inclinat a participar en programes d'entreteniment, Sáenz de Santamaría va anar l'octubre passat a El Hormiguero –on, fins i tot, va ballar diverses vegades–. Aquesta reacció de l'Executiu respon també al canvi de la política de comunicació impulsada pel PP des de l'arribada de Pablo Casado a la cúpula del partit.\nEl Partit Popular ha apostat per la televisió com a mitjà per aproximar-se al votant i com a instrument per renovar la imatge de la formació, molt desgastada després dels anys de legislatura del president, i actuacions com la compareixença en plasma de Rajoy o la fugida dels periodistes al Congrés.


Allegra solidària - Allegra\nDeia el gran escriptor anglès Sir William Shakespeare en relació a la solidaritatel següent: “Hem vingut a aquest món com germans; caminem, doncs, donant-nos la mà i un davant de l’altre”.\nSeguint aquesta gran frase del mag del teatre, els residents, familiars i personal d’Allegra no va dubtar de respondre a la sol·licitud d’ajuda que la representant de Red Logística Humanitaria, la Sra. Marta Oíz.\nLa Sra. Oíz ens va fer arribar la necessitat de material ortopèdic, com ara cadires de rodes, caminadors, bastos, crosses, etc, que tenen els refugiats sahrauís del Centro Chahid Chreif de Victimas de minasgestionat per l’ONG ASAVIM, situat al Sàhara.\nVeure les imatges de nens i nenes, afectats per les explosions de mines d’antipersona, ens van colpir a tots, i ens vam posar fil a l’agulla.\nEl primer que vam fer va ser parlar amb el nostre equip de fisioteràpia ja que ells gestionen el magatzem d’ajudes tècniques de la nostra residència.\nI sabeu que ens van dir?Que gràcies a la generositat i solidaritat quotidiana, del dia a dia, de familiars i usuaris d’Allegra que ens fan donació de les ajudes tècniques que ja no necessiten, teníem un estoc molt ampli i divers.\nVam remenar i remenar, fins que vam fer la selecció definitiva que va consistir en preparar un enviament de més de 20 cadires de rodes, de diferents mides i adaptabilitats, així com un número molt gran de caminadors, bastons i crosses, que seran molt valuoses i resoldran molts problemes de mobilitat i funcionalitat de les persones que viuen al camp de refugiats de Charid Chreif.\nVolem agrair a la Sra Marta Oíz la possibilitat de poder col·laborar a fer més autònoma la vida dels habitants del camp, com també a l’ONG Conductors Solidaris deCatalunya, ONG vinculada als conductors de TMB de Barcelona, que amb la seva tasca desinteressada, farà arribar tot aquest material al Sàhara.\nEns fa sentir molt orgullosos formar part d’aquest projecte, i gràcies a la generositat d’usuaris i familiars d’Allegra, poder aportar un granet de sorra en la tasca de facilitar la vida a aquells que han patit tant.\nCom deiael gran filòsof hispà Sèneca: “No hi ha cap bé que ens delecti si no el compartim”\nIsaac Rubio Director d’Allegra


19 Maig, 2013 15:20\nFESTES DE SANT MATIES 2013\nDiumenge 26 de maig a les 11:30h a la Residència-Llar Conca de Barberà\nEls bastoners més petits visiten els més grans de la Vila, juntament amb els Nanos i els Gegants de Montblanc.\n18 Maig, 2013 18:30\nEl dissabte 18 de maig ens vam reunir tots els bastoners i col·laboradors de la taverna medieval "Ball del Drac" a l'ermita de Sant Josep de Montblanc per celebrar una magnífica paella i recordar els moments viscuts arran de la Setmana Medieval de la Llegenda de Sant Jordi. Un total de 48 persones vam gaudir d'un dinar espectacular on no hi podia faltar el Xurrasco dels Àngels (aquest cop esbocinat i dins la paella d'arròs). El postres, gentilesa del Forn Germans Palau de Montblanc, i el cafè van donar el tret de sortida a una sobretaula amb parlaments i bromes.\nAixò sí, tothom va quedar d'acord per a la Setmana Medieval 2014 fer-ho tant o més bé que aquest any! Visca la taverna!\nPerdoneu les molèsties! Comentaris\t|\n13 Maig, 2013 11:36\nA Montblanc vam viure unes noves Festes de Sant Maties, la Festa Major petita de la Vila Ducal. El divendres 10 a les 20h els bastoners vam acompanyar les Autoritats Municipals a la Salve Solemne a l'església de Santa Maria i, acte seguit, vam fer la primera actuació a la Plaça Major amb els balls dels Jueus, els Tres Tambors i la Trumfa amb Marxa Llarga.\nL'endemà, després de l'Ofici Solemne i cantar els Goigs de Sant Maties es va beneir la nova creu de la plaça de Santa Maria. Tota la colla de bastoners vam aprofitar l'avinentesa per fer-nos una foto amb el Sr. Plebà, Mn. Albert Palacín, que celebrava els seus 50 anys de sacerdoci.\nA continuació, a la plaça, com és tradició vam entrar-hi amb la Marxa Nova i, com és norma per Sant Maties, l'entrada a l'exhibició vam efectuar-la amb el ball del Sant Patró de Montblanc. Després, vam picar la Diana, el Perico i el Popurri amb Trumfa amb Marxa Llarga i Tomb a la plaça. El comiat el vam fer amb un Ball de Sant Joan davant de l'edifici de la Casa de la Vila.\nPel seu compte, la Colla Infantil del Ball de Bastons va entrar a plaça amb la Marxa Llarga i va picar La Seca, El Pagès i Els Tres Tambors. Val a dir que vam tenir el debut bastoner del Jordi, l'Adrià, l'Isaac, el Marc i el Roger. Enhorabona i per molts anys!!\n[En breu esperem poder tornar a penjar fotografies al web del Ball de Bastons de Montblanc. Perdoneu les molèsties!] Comentaris\t|\nMontblanc va ser l'escenari, el passat dissabte 13 d'abril, de la celebraci� del Dia de les Esquadres de la regi� policial del Camp de Tarragona. Centenars de Mossos d'Esquadra, familiars i autoritats es van reunir al Casal Montblanqu� per celebrar aquesta festa, presidida pel Conseller d'Interior de la Generalitat, Ramon Espadaler. Els bastoners, tot i estar enfeinats en el muntatge de la taverna de la Setmana Medieval, no es van voler perdre aquesta celebraci�, i vam participar a la festa, juntament amb els grallers dels Amics dels Gegants. Despr�s de la sortida de tots els Mossos del Casal, ens vam dirigir a la pla�a de Sant Francesc. All�, enmig de l'exposici� de vehicles del cos policial, vam actuar davant l'atenta mirada del conseller Espadaler i de l'alcalde i regidors de Montblanc. La festa es va acabar amb un vermut i a la tarda amb m�s feina a la pla�a Catalunya, on aquest cap de setmana ja hi podreu tastar els ja tradicionals xurrascos.\n11 Mar�, 2013 23:01\nPIT I AMUNT, PEPE!! Comentaris\t|\n11 Mar�, 2013 22:47\nEl passat diumenge 10 de març, el\nBall de Bastons de Montblanc vam donar el tret de sortida a la 50a temporada amb\nla disputa de les VI Olimpíades Bastoneres, que enguany van renovar completament\nl’esdeveniment amb la incorporació de jocs tradicionals catalans com el\nllançament de bastó, la cursa de la poma, la carrera amb culleres i ous o cursa\nde sacs, a més d’esports internacionals com el bàsquet i futbol.\nLa seu olímpica, el Col·legi de la\nMercè de Montblanc, va animar-se quan l’àrbitre va xiular l’inici del partit de\nbàsquet. Els blaus –dreters– van agafar ràpidament avantatge al marcador doncs\nsemblava que els vermells –esquerrers– havien sortit ben adormits. Després\nd’uns compassos d’intercanvi de cistelles, finalment van ser els blaus els que\nvan demostrar la seva superioritat en el partit i van acabar guanyant per un\ncontundent 31-19, que els donava els primers punts de les Olimpíades.\nA continuació, els bastoners van\nestrenar les noves disciplines olímpiques de la carrera de la poma i la cursa\nde culleres i ous. Val a dir que van ser proves molt divertides i, degut a la\nnovetat de les mateixes, es va poder apreciar una diferència de tècniques\nsegons l’equip. Finalment, els dreters van fer valer les seves arts per guanyar\nles proves i avançar-se clarament al marcador. Tot seguit va ser el torn d’una\naltra prova nova; la cursa de sacs. Aquesta va resultar accidentada i el dreter\nJosep A. –un dels capitans dels blaus– va sofrir una greu lesió al canell\ndesprés d’una caiguda que va necessitar d’assistència mèdica urgent.\nAixí doncs, les accidentades VI\nOlimpíades Bastoneres van tancar-se sense acabar les proves i deixant el podi\ndesert. Un cop va arribar a la seu olímpica la notícia tranquil·litzadora de l’estat\ndel dreter accidentat, els bastoners vam gaudir d’una magnífica paella i vam desitjar-nos els millors èxits per la temporada bastonera que acaba de començar.\nLa Mercè (Montblanc)\nDreters (al desempat)\n08 Gener, 2013 09:00\nEFEMÈRIDES D'AQUEST 2013: - 110è aniversari de la participació del Ball de Bastons a un míting carlí (Montblanc, 1903)\n- 70è aniversari de la recuperació del Ball de Bastons de Montblanc després de la Guerra Civil Espanyola (Montblanc, 1943) AGENDA D'ACTES DE 2013 - Temporada L del Ball de Bastons de Montblanc FEBRER\nDia 15 - Inici Assajos Colla Gran\nComencem la temporada amb els assajos de la Colla Gran del Ball de Bastons de Montblanc. MARÇ Dia 1 - Inici Assajos Colla Infantil\nComencen els assajos per als més petits del Ball de Bastons de Montblanc.\nDia 10 - VI Olimpíades Bastoneres\nArriba la competició esportivo-bastonera per excel·lència que enfronta dreters i esquerrers, aquest any amb noves proves més tradicionals. ABRIL\nDia 13 - Dia de les Esquadres\nEls bastoners participem en la festa anual dels Mossos d'Esquadra de les Comarques de Tarragona. Tota una festa.\nDies 19 a 21 i 26 a 28 - XXVI Setmana Medieval de la Llegenda de Sant Jordi\nLa taverna "El Ball del Drac" obre les seves portes per servir els coneguts xurrascos i altres menjars, tot amanit amb la millor decoració típicament medieval i amb el so del ball de bastons medieval.\nDies 10, 11 i 19 - FESTES DE SANT MATIES\nEls bastoners participem a la comitiva cap a la Salve Solemne a l'església de Santa Maria del divendres i l'endemà a la comitiva fins a l'església de Santa Maria, on se celebra una missa en honor a Sant Maties, patró de la Vila. Posteriorment actuació del Seguici Popular a la Plaça Major. El cap de setmana següent, la Colla Infantil visita als més veterans de la Vila juntament amb el Gegants i els Nanos de Montblanc.\nDia 2 - DIADA DEL CORPUS CHRISTI\nComitiva cap a l'església de Santa Maria, des d'on comença la processó que recorre alguns dels carrers més antics de la Vila. Al finalitzar l'ofici, actuació del Seguici Popular a la Plaça Major.\nDia 6 - XXXVIII Trobada Nacional de Bastoners de Catalunya (Prats de Lluçanès, Lluçanès)\nArriba la cita bastonera anual per excel·lència i el bastoners montblanquins no hi podem fallar. AGOST\nDia 15 - Festes de Gràcia (Gràcia, Barcelonès)\nDies 7 a 9 - FESTA MAJOR DE MONTBLANC\nEl primer dia de festes participem a la comitiva cap a la Salve Solemne a l'església de Santa Maria. L'endemà, Diada de la Mare de Déu de la Serra, comencem amb les Matines a les 7h. Ja al migdia, se celebra una missa al Santuari de la Serra en honor a la patrona de la Vila. En acabar, actuació del Seguici Popular a la Plaça Major. L'últim dia de festa anem amb la comitiva fins a l'església de Santa Maria on se celebra una missa en honor a Sant Maties, patró de la Vila. Posteriorment actuació del Seguici Popular a la Plaça Major.\nL'infant del banderí participa en l'ofrena floral al monument del Capità Francesc de Castellví, un dels herois del Setge de Barcelona de 1714.\nDia 20 - Festa de Fi de Temporada (Montblanc)\nLa Colla Infantil celebra un berenar per acomiadar l'any i la Colla Gran ho celebra al seu torn amb un sopar ple de sorpreses, regals i sortejos.\n24 Desembre, 2012 16:33\nBONES FESTES!! Comentaris\t|\n24 Desembre, 2012 15:59\nAquest mes de desembre tanquem la 49a temporada del Ball de Bastons de Montblanc, un any que iniciàvem extraordinàriament el gener amb l'estrena del curtmetratge "Viatge a la Xina del Ball de Bastons", filmat l'octubre de 2011 durant l'actuació històrica que vam fer a Hangzhou. Poques setmanes després coneixíem l'elecció del bastoner Hèctor González com a Sant Jordi 2012, el quart bastoner Sant Jordi! i es feia més palesa la dominació dels dreters en les V Olimpíades Bastoneres, ja que van establir el seu pentacampionat.\nEl sempre histèric mes d'abril el començàvem amb una actuació a Mollerussa que donava pas a la Setmana Medieval de Montblanc, on -després de dies de muntatge- com sempre vam obrir la Taverna Medieval "Ball del Drac" i, aquest any a més, vam homenatjar al nostre mecenes Hble. Sr. Josep Gomis. Tancant aquest intens mes, arribava la Festa Major petita de la Vila Ducal de Montblanc en forma de les Festes de Sant Maties que enceten la temporada bastonera pròpiament dita i l'entranyable i solemene Processó en motiu de la Festivitat del Corpus Christi. Poc després, i com no podia ser d'altra forma, vam participar en la XXXVII Trobada Nacional de Bastoners (on vam estrenar el nostre compte de twitter) i vam acompanyar el Ball de Bastons de Valls en la celebració dels 300 anys de fet bastoner a la capital de l'Alt Camp. L'estiu havia arribat i es va veure, com cada any per Sant Joan, exbastoners picant el Sant Joan a Sant Joan i una actuació bastonera en motiu de l'Acampada Jove de Montblanc, només dos dies abans de la partida de l'expedició montblanquina a Venècia, Bòsnia i Hercegovina i Zagreb. Atançant-se ja la Festa Major de Montblanc, vam actuar a les Festes de Gràcia i en una musclada solidària a Tarragona.\nLa darrera part de la temporada la començàvem amb un viatge a les Fonts del Llobregat i amb la inauguració d'una placa en record del viatge a la Xina. L'última actuació del 2012 va ser de nou a Valls, on juntament amb la resta de colles del Camp de Tarragona vam participar en la V Trobada de Bastoners de les Comarques Meridionals.\nEn definitiva, un gran any que ens ha deixat moments genials i divertits i, el més important, ha sigut un gran any bastoner!! Comentaris\t|\n24 Desembre, 2012 00:41\nEl passat divendres 21 de desembre, el Ball de Bastons de Montblanc vam tancar la 49a temporada de l'entitat amb la celebració d'una vetllada festiva. Prop de les 8 del vespre, començaren a arribar els\nnens de la Colla Infantil al Local d’Assaig del Ball de Bastons de Montblanc\nper participar en l’últim assaig de l’any. Quan ja havia arribat tothom, els\nnens van anar fins al Museu del Pessebre per veure els diorames i escenes d’aquest\nindret tan màgic de la Vila Ducal. L’animada tarda tocà a la seva fi amb\nl’entrega d’uns lots de Nadal per als infants i els millors desitjos per a\nl’any vinent, en què no es tornaran a veure molts d’ells fins el divendres dia\n1 de març quan es reprendran els assajos de la Colla Infantil.\nA continuació, fou el torn dels més grans de\nl’entitat. Més puntualment que de costum anaren arribant els bastoners al Local\nd’Assaig. Els esperava un sopar a base del tradicional pa amb tomàquet i\nembotits, amb unes esplèndides truites de patata casolanes i una mica de\npica-pica per compartir, tot ben regat amb refrescos i vins de la terra. No cal\ndir que durant tota l’estona va regnar el bon ambient i les bromes entre els\nbastoners, així com els ja tradicionals càntics bastoners, tot recordant\nmoments d’aquest 2012 com la projecció del vídeo de la Xina, l’actuació a\nBòsnia i Hercegovina o la intensa Festa Major de Montblanc.\nAcabat el sopar i mentre se servien cafès i licors,\narribà el moment més protocol·lari amb el parlament del Cap de Colla i la\npresentació de l’estat de comptes de l’entitat. Acte seguit, els bastoners intercanviaren\nels regals del “bastoner invisible” que no deixaren a ningú indiferent i\ns’entregaren els regals de Nadal. La vetllada acabà, com és tradicional, amb un\nemocionant Bingo d’allò més divertit, ja que entre bola i bola se succeïren\ntota mena de bromes i jocs entre els bastoners.\nEl Ball de Bastons de Montblanc aprofita les\npàgines del setmanari Nova Conca per desitjar un molt bon any nou a tots els\nseus lectors i expressar els millors desitjos als bastoners, exbastoners,\nfamiliars, amics i aficionats al món bastoner. Bon any nou 2013 a tothom!


Ressenya de l’exposició “30 anys de Promoció Lingüística a l’UJI” – Maties Segura Sabater – RLD blog\nGeneral / llengua catalana (valencià)\nTècnic lingüístic i comissari de l’exposició "30 de anys de promoció lingüística" a l’UJI\n17 de març de 2022 18 de març de 2022 eapcDeixa un comentari\nLa Universitat Jaume I de Castelló (UJI) va inaugurar en el mes de setembre de 2021 l’exposició “30 anys de Promoció Lingüística”, la qual té un caràcter itinerant pels quatre centres de la Universitat durant tot el curs actual, 2021-2022, un curs que celebra el 30è aniversari.\nPensem que pot ser interessant anar acompanyant el passeig pels seus panells amb unes breus consideracions personals sobre la promoció, la dinamització o la mateixa normalització lingüística a l’UJI.\nDes del mateix moment de la creació de la Universitat Jaume I de Castelló, al 1991, la comunitat universitària d’aleshores va tindre clar que aquesta havia de ser una universitat arrelada al medi i a les nostres comarques, que defensara els valors de la solidaritat, de la igualtat i de la pau i que havia de ser una universitat en valencià. Precisament, aquesta marca, universitat en valencià o, senzillament, en valencià, ha servit al llarg de les diverses campanyes de promoció com un leitmotiv, una declaració d’intencions respecte de la responsabilitat social de les institucions d’ensenyament i de recerca.\nLa Universitat Jaume 1 de Castelló (UJI) es va dotar el 1991 d’una Direcció Tècnica de Política Lingüística, que esdevindria el 1993 el Servei de Llengües i Terminologia, el qual s’encarrega de fomentar i vetlar per l’ús del valencià i les altres llengües en totes les funcions comunicatives dels diversos àmbits de la Universitat.\nInstitucionalment, l’UJI es va dotar ben aviat d’una Direcció Tècnica de Política Lingüística, el 1991, que esdevindria després el Servei de Llengües i Terminologia, el 1993. El canvi de nom perseguia un caràcter més tècnic i estable, amb la idea mantinguda de transversalitat. L’objectiu de l’SLT, d’una banda, és la promoció del valencià i la realització de totes les activitats adreçades a aconseguir la seua consolidació com a llengua pròpia de la Universitat i, d’una altra banda, el Servei intenta donar resposta a les necessitats multilingües de la comunitat universitària.\nQuant a les tasques de promoció lingüística, l’SLT s’encarrega de fomentar i vetlar per l’ús del valencià i les altres llengües en totes les funcions comunicatives dels diversos àmbits de la Universitat. En aquest sentit, durant tots aquests anys l’SLT s’ha encarregat d’informar i assessorar sobre drets lingüístics, de convocar ajudes i beques per a activitats de promoció del valencià i altres llengües, d’obtenir i difondre dades sociolingüístiques, de dinamitzar el Voluntariat Lingüístic, de gestionar l’Observatori Lingüístic i realitzar campanyes, jornades i activitats culturals per promoure el valencià i les altres llengües d’interès per a la Universitat.\nL’exposició “30 anys de Promoció Lingüística” pretén mostrar una petita part de les campanyes de promoció lingüística que l’SLT, mitjançant l’Àrea de Promoció Lingüística, moltes vegades col·laborant amb les resta d’universitats públiques valencianes i la Generalitat valenciana, ha dut a terme durant aquest període de trenta anys per impulsar l’ús del valencià a l’UJI.\nAlguns dels panells més destacats de l’exposició giren al voltant de les temàtiques següents:\nImpulsar l’ús de la llengua: Tu i jo tenim una història. Aquesta campanya, iniciada el 1994 i continuada en anys successius, fou la primera feta en pla professional per les universitats valencianes i la Generalitat valenciana. Sota el motiu central d’una història d’amor, Vull enrotllar-me amb tu, em coneixes? Escriu-me i Parla’m ara desenvolupava aquesta història entre la comunitat universitària (destinatària de la campanya) i la llengua. Tenia com a objectiu incentivar l’ús de la llengua pròpia com a llengua de treball, tant en la docència, en l’administració i serveis com en la vida universitària en general.\nEn la mateixa línia anterior es va programar l’any 2005 la campanya Ell ho deia en valencià, i tu? Apel·lava les persones de la comunitat universitària per parlar la nostra llengua, mitjançant tres dels nostres poetes i escriptors més reconeguts: Ausiàs March, Joan Fuster i Vicent Andrés Estellés.\nAugmentar l’opció de llengua en valencià de l’estudiantat: Matricula’t en valencià. Aquesta campanya pretenia augmentar l’opció lingüística “valencià” en la matrícula, difondre els serveis que presta el servei de Llengües i Terminologia i especialment el Centre d’Autoaprenentatge de Llengües (CAL), al qual els estudiants realitzaven una visita guiada. Sota diversos lemes, Tria’m, Marca’m, etc. va començar el 1996 i va durar fins al 2017.\nTreballar per la igualtat lingüística. Una de les conclusions de l’Estudi sobre els usos lingüístics a les universitats del sistema públic valencià (editat per l’AVL en 2011) venia a explicar que la recuperació de la llengua s’havia de fer en termes d’igualtat amb el castellà, i així es va desenvolupar la campanya Igualtat lingüística, concepte citat més avall.\nProgramar Cinema en Valencià. Des del 1997 fins al 2015, l’SLT va programar anualment un cicle de cinema en valencià. Les projeccions es van fer des del Campus de Borriol, els Neocine Port Azahar del Grau, el Teatre del Raval i l’UJI. L’objectiu era convèncer les distribuïdores que era factible i rendible fer cine en valencià alhora que oferir aquest producte en la nostra llengua per a un públic divers, no sols universitari.\nFacilitar l’intercanvi lingüístic i millorar l’ús parlat de la llengua: el Voluntariat Lingüístic. A banda de l’activitat de les parelles lingüístiques, el Voluntariat Lingüístic ha estat present en activitats, fires i trobades per la llengua des de 1997 fins a l’actualitat. Per altra banda, l’activitat d’UJIllengües ha esdevingut un lloc de trobada de l’estudiantat estranger amb l’estudiantat propi per fer intercanvi lingüístic i degustar productes típics amb dues celebracions anuals des de 2014.\nDifondre l’existència de l’SLT i les seues activitats: els calendaris de l’SLT, durant molts anys realitzats en col·laboració amb les universitats valencianes i la Generalitat valenciana, servien per a tenir present durant tot l’any la nomenclatura dels dies de la setmana i els mesos (de vegades també el santoral) en valencià (després també en castellà i anglès) en tots els despatxos de la Universitat, a banda de ser vehicle de difusió de l’SLT.\nI moltes coses més… Durant aquests anys s’hi han fet jornades, com ara El català, llengua de la ciència, sobre la docència en valencià a la Universitat, sobre multilingüisme… S’hi ha celebrat una Setmana de les llengües, aniversaris de les Normes de Castelló i moltes coses més que no ens cabrien en aquesta exposició, però que totes han intentat contribuir a conscienciar-nos per treballar i viure en valencià a l’UJI.\nLes universitats públiques són entitats simbòlicament importants en el procés de normalització i valorització d’una llengua, sense oblidar que estan condicionades per l’evolució general del canvi lingüístic en el conjunt del territori i en la resta de les institucions valencianes.\nNo obstant això, l’UJI ha estat una universitat on la promoció de la docència en valencià ha estat sustentada en l’opció personal o compromís del professorat, sense una planificació, suport i implicació institucional efectives. Això ens ha portat a un estancament del nivell de docència en valencià. Fa anys que hem tocat sostre i ens cal un altre model. Els diversos intents de promoció de la docència en valencià fins avui no han tingut èxit a les nostres aules. Les xifres així ho demostren: oferim actualment, amb dades del curs 2020-2021, el 18% de crèdits de docència en valencià, xifres que amb més o menys oscil·lació es mantenen des de fa molts anys.\nSols durant uns anys, des de l’equip de govern es va impulsar una política de promoció basada en el compliment d’objectius estratègics mesurables (Pla pluriennal de multilingüisme 2011-2014) pel que fa a l’augment de la docència en valencià i en anglès per departaments i titulacions, amb visites als consells dels departaments i a les comissions de titulació a fi de fixar i aplicar criteris d’augment de la docència en valencià i en anglès. Aquesta línia de treball va ser abandonada per les resistències trobades i, segons es va argumentar, per l’excés de feina de seguiment que comportava.\nNo podem parlar de la docència sense fer una referència a la promoció de la recerca en valencià.\nNo podem parlar de la docència sense fer una referència a la promoció de la recerca en valencià. Durant tots aquests anys s’ha encoratjat el professorat i l’estudiantat a redactar tesis, treballs fi de grau o de màster i projectes de carrera docent en la nostra llengua, mitjançant convocatòries d’ajudes a la redacció d’aquests treballs en valencià. En un estudi fet per l’SLT l’any 2017 sobre l’idioma de les tesis llegides a l’UJI des de l’any 1991 al 2016, es va palesar que sols el 5,37% de les tesis (66) s’havien redactat en valencià, mentre que el 18,22% (224) s’havien redactat en anglès i el 76,24% (937) en castellà. Hi havia també 2 tesis en italià (el 0,22%).\nPel que fa a l’estudiantat, aquest no té garantit el dret a rebre la docència en valencià, en un context de feble reivindicació del seu dret lingüístic. Malgrat això, s’hi han fet campanyes per fomentar la demanda de classes en valencià.\nPel que fa a l’estudiantat, aquest no té garantit el dret a rebre la docència en valencià, en un context de feble reivindicació del seu dret lingüístic. Malgrat això, s’hi han fet campanyes per fomentar la demanda de classes en valencià, com ara les campanyes Matricula’t en valencià o Demana. Aquestes campanyes van aconseguir augmentar la demanda de classes en valencià fins arribar al 50% de l’estudiantat que les demanava (sumant els qui preferien classes en valencià i els qui els era indiferent). Això va ser així mentre van tindre un suport de regals a canvi de marcar l’opció en valencià a la matrícula. Quan van deixar d’haver-hi incentius o obsequis, a causa de la crisi, al voltant del curs 2008-2009, la xifra va caure fins al voltant del 20% o 25%. Per altra banda, cal assenyalar que la resposta sols era tinguda en compte a títol informatiu i com a eina estadística, a l’hora d’informar els departaments o les titulacions del percentatge de demanda de classes en valencià per part de l’estudiantat.\nEn aquest context, les campanyes de promoció i ús no tenien una connexió fruitosa amb la política lingüística de la Universitat col·lectivament o el professorat individualment. Per a incrementar-ne l’efecte, alguns conceptes podrien ser clau i ja han estat objecte, de fet, de campanyes de difusió.\nLa campanya Igualtat lingüística/equitat lingüística suposa un canvi en el model: una universitat on el 50% de la docència es faça en valencià.\nEl primer seria el d’igualtat lingüística/equitat lingüística. Suposa un canvi en el model de política lingüística: cap a una política d’igualtat lingüística: una universitat on el 50% de la docència es faça en valencià, distribuïda harmoniosament i equitativa per totes les àrees de coneixement de totes les titulacions i postgraus, tant en les assignatures obligatòries com en les optatives. I sobre eixa base han estat i continuen estant les darreres reivindicacions de canvis en la normativa lingüística i la mateixa campanya, de l’any 2015/20016.\nTambé caldria insistir en la idea de la subsidiarietat lingüística: allò que puguem fer en una llengua local no ho hem de fer en una llengua global.\nTambé caldria insistir en la idea de la subsidiarietat lingüística: allò que puguem fer en una llengua local no ho hem de fer en una llengua global. Perquè el valencià siga una llengua local que no substituïm amb una llengua global cal que la llengua siga necessària. I per ser necessària ha d’ocupar espais lingüístics amb exclusivitat o preferència. És el concepte citat de les campanyes universitat en valencià, o en valencià.\nCaldria, igualment, seguir treballant la seguretat lingüística a l’aula: el compromís públic de la Universitat i el professorat amb l’estudiantat per garantir la llengua de la docència triada pel professorat, siga el valencià o el castellà, en el sentit que aquesta no es pot modificar ni negociar. En part, aquest concepte va ser objecte de la campanya de difusió del Reglament d’usos lingüístics de l’UJI, il·lustrada pel dibuixant castellonenc Xipell.\nFinalment, és indispensable la responsabilitat institucional que consisteix en la planificació institucional de l’increment de docència en valencià.\nI, finalment, és indispensable la responsabilitat institucional que consisteix en la planificació institucional de l’increment de docència en valencià: fer recaure la responsabilitat de la normalització del valencià i de l’ús de les llengües estrangeres en la mateixa Universitat i no sols en el compromís del professorat amb la llengua.\nUs invitem des d’aquest apunt al Blog de la Revista de Llengua i Dret que, si visiteu l’UJI, aneu a veure l’exposició i que gaudiu i recordeu amb nosaltres campanyes com ara la de Tu i jo tenim una història, Parla’m, Matricula’t en valencià, Demana, Igualtat lingüística, Ensenya’ns la llengua, Sense complexos… i que recordeu també l’aposta clara pel cinema en valencià, pels calendaris en valencià i moltes coses més, com ara jornades, aniversaris de les Normes de Castelló, UJIllengües o el mateix Voluntariat Lingüístic.\nTècnic lingüístic i comissari de l’exposició “30 de anys de promoció lingüística” a l’UJI\ncampanya promoció lingüística, Castelló, exposició 30 anys, promoció del valencià, Universitat Jaume I, universitats valencianes


1061 lectures Un comentari\t Enviar l'article\nUna desbordada Marta Pascal intenta pacificar els ànims al nou PDECat. No és que hi hagi hagut cap revolta, si no que no hi ha manera de trobar un líder per les properes eleccions al Parlament. En principi, si tot va bé, la propera convocatòria electoral hauria de ser la del referèndum, però tots els partits tenen a la retina, d’una manera o una altra, que tard o d’hora les urnes convencionals tornaran, i els exconvergents saben que ERC ja no tornarà a picar l’ham de la llista única. Llegir-ne més\n2144 lectures Un comentari\t Enviar l'article\n3324 lectures 5 comentaris\t Enviar l'article\nL’enèsim sainet independentista encara s’allargassa a mitjans de comunicació, tertúlies diverses i xarxes socials. La CUP continua assenyalant els Mossos d’Esquadra com un dels seus enemics i, per extensió, enemics del procés. Els sis diputats que ahir van estripar fotos del Rei van arribar a dir, en boca de Mireia Vehí, que “ni el govern espanyol ni la conselleria d’Interior aturaran el referèndum, nosaltres no farem un pas enrere”. El comentari donava a entendre que es posava a tots dos al mateix nivell, i que el departament de Jordi Jané podia posar pals a les rodes al plebiscit. Llegir-ne més\nEl Tribunal Constitucional ja ha fulminat de manera rutinària les conclusions del procés constituent en tres dies hàbils. Cap sorpresa en aquest sentit de la corretja de transmissió del govern de Mariano Rajoy. Amb tot, no ha decidit encara si enceta la via penal contra Carme Forcadell, com també li ha demanat l'executiu de Madrid. Ha afirmat que es decidirà el setembre, després de les vacances. És clar, si volen prendre una decisió que ho rebenti tot, ho faran després de l'11 de setembre, per no escalfar els ànims. Llegir-ne més


Darte activitats – Activitats Educatives i de Lleure .\nActivitats Educatives i de Lleure .\nQuè és Darte?\nDarte es una iniciativa per a l’educació en el lleure. Oferim Activitats Extraescolars, cursos i tallers adaptats i personalitzats, serveis educatius i d’esplai. També treballlem en projectes propis de caracter social, cultural i medi ambiental.\nEntre les eines que utilitzem hi ha l’ús d’argiles polimèriques i d’altres recursos motivadors per tal d’engrescar en l’aprenentatge aprofitant el temps de lleure per reforçar coneixements, per afavorir i incentivar la creativitat i la imaginació i per educar el valors.\nPublicat a març 21, 2021\nTALLERS DE SANT JORDI 2021\nTots els nostres Tallers de modelatge estan pensats per tenir 1 hora de durada, per això son perfectes tant per fer en horari lectiu amb els grups classe com en horari extraescolar amb grups reduïts i fins i tot per a gaudir-los en família. Utilitzem argiles polimèriques d’assecatge a l’aire de colors vius que ofereixen …\nContinua llegint «TALLERS DE SANT JORDI 2021»\nPublicat a novembre 4, 2020\nTallers de Nadal per a Escoles i AMPAs/ AFAs!\nReserveu un taller per tal que els nens i nenes puguin gaudir creant.\nPublicat a setembre 2, 2020 setembre 2, 2020\nReprenem les Activitats!!\nEnvia’ns la teva consulta online\nCesca Miró: 615553887\nDissabte i diumenge: 11 h – 15 h\nCerca a darte.cat


Un popular presentador de la televisió xilena pateix un accident greu a la Diagonal de Barcelona – Actualidad\nUn popular presentador de la televisió xilena pateix un accident greu a la Diagonal de Barcelona\nEfectius del Sistema d’Emergències Mèdiques (SEM) atenen a hores d’ara -23: 20 hores del dissabte 19 de gener- als ferits que s’han registrat en un xoc ocorregut a les 22:51 hores a la Diagonal barcelonina. Pel que sembla, dos vehicles han xocat frontalment a la confluència de l’avinguda amb el carrer Albert Bastardas, prop de la seu del RACC. Com a conseqüència de la col·lisió un dels vehicles hauria bolcat i s’ha incendiat. Quatre persones han resultat ferides i, tot i que visualment, es tracta d’una col·lisió molt greu, no es tem per la vida de cap d’ells. Un dels ferits, traslladats a l’hospital Clínic, és el popular presentador d’esports xilè Eugenio Salines, segons publiquen mitjans d’aquest país. Segons alguns testimonis, dins dels vehicles havien persones atrapades. Bombers de Barcelona estarien participant en l’excarceració i Guàrdia Urbana regulant el trànsit de la zona.\nOnze persones han estat detingudes per la Policia Nacional a Barcelona, en la desarticulació d’una xarxa dedicada a introduir a Espanya immigrants d’origen asiàtic mitjançant embarcacions. L’organització, formada per ciutadans de Bangla Desh, hauria facilitat […segueix llegint]


Exposició i jornades a Tortosa sobre els 500 anys del Renaixement a la Catalunya Nova - Imagina Ràdio\nEL TEMPS RETORNA és el lema de Lorenzo de Mèdici, figura imprescindible del Quattrocento italià i que després hem vingut a denominar Renaixement. Ja fa 500 anys de l’aparició de figures essencials per a entendre aquest període a casa nostra: l’arquebisbe Antoni Agust, el rector Jaume Amigó, i el cronista Lluís Pons d’Icart, entre d’altres.\nDes del punt de vista artisic, la nova tendència va arrelar de seguida però al nostre país l’arribada va trigar i el seu desenvolupament va quedar reduït a unes poques zones disperses per tota la península. Però tenim la sort de que unes de les àrees on es concentren un major nombre de mostres arquitectòniques renaixentistes són precisament el Camp de Tarragona i les Terres de l’Ebre.\nTot això ha mogut el Col·legi d’Arquitectes de Catalunya, l’Escola d’Arquitectura de la URV, i l’Arquebisbat de Tarragona, a organitzar unes Jornades itinerants que van iniciar el dia 5 de desembre a Tortosa i amb les quals es vol donar a conèixer com es va desenvolupar l’arquitectura renaixentista a casa nostra, al llarg del segle XVI.\nEl programa d’activitats compta amb el suport de l’Ajuntament de Tortosa i de “Tortosa, ciutat del Renaixement” i es complementa amb una exposició creada de bell nou que recull els exemples més rellevants d’aquesta arquitectura. Amb el títol “EL TEMPS RETORNA – 500 anys del Renaixement a la Catalunya Nova” l’esmentada mostra es podrà visitar, del 5 al 29 de desembre de 2019, al Centre d’Interpretació del Renaixement (carrer de Sant Domènec, 12 de Tortosa).\nEscola d’Arquitectura de la URV\nArticle anteriorUn centenar d’alumnes participen en un projecte artístic de l’Escola d’Art de la Diputació\nArticle següentTorna “L’Esperit del Nadal” al Museu del Ferrocarril de Móra la Nova


Trobem el talent TIC i Digital que necessita pel seu projecte\nCerca i selecció de talent en l’àmbit Digital i Tecnològic (TIC)\nCerca directa (headhunting) en posicions tècniques especialitzades i de gestió (CxO)\nOferim bones oportunitats professionals i projectes innovadors\nAlguns dels nostres èxits\nDirecció General d'una Fundació públic-privada en entorn Digital\nCap de Projecte per Centre de Recerca en Visió per Computador (vehicle autònom en entorn rural)\nDirecció Comercial d’una empresa de serveis TIC\nPosicions tècniques i comercials a empresa de serveis de Telecomunicació.\nConsultors funcionals i tecnològics en entorn SAP per empresa de certificacions industrials.\nEquip de Desenvolupadors Senior (entorns JS, Android, iOS, Backend) per empresa europea de Ciberseguretat\nAnalista de gestió del canvi per Europa per multinacional oci-entreteniment (posició a Itàlia)\nDesenvolupadors Frontend, Backend i DevOps per diferents Startups (blockchain, reconeixement imatges/vídeo per ordinador, signatura electrònica, serveis al núvol, IA)\nProfessionals amb més de 30 anys d’experiència tant en Consultoria IT i RR.HH., com en direcció d’empreses i docència universitària.\nExperts en selecció de professionals de les TIC i l’àmbit digital.\nLa xarxa internacional ens permet trobar talent global als nostres clients i també oferir oportunitats internacionals als candidats.\nContacte humà i tracte personalitzat.\nConfiança, garantia, seguretat, responsabilitat social (U.N. Global Compact).\nAmb la implicació directa i personal dels socis. Permet reduir els temps i oferir les màximes garanties.\nCerca directa a partir de la nostra xarxa de contactes. Difusió a través del web, col·laboradors i xarxes socials\nTreballant en xarxa amb altres empreses especialistes en determinades tecnologies o geografies\nSi vols millorar professionalment\nno dubtis a fer-nos arribar el teu perfil.\nPots consultar algunes de les oportunitats disponibles a Ofertes\nFinalitat » Gestió de les sol·licituds realitzades amb aquest formulari de contacte.\nLegitimació » Consentiment de l’interessat. (+info)\nDrets » Tens dret a accedir, rectificar i suprimir les dades.\nInformació addicional » Pots consultar la informació addicional i detallada sobre Protecció de Dades (+info)


Blog Teresa: d’abril 2015\nin PEIX I MOL·LUSCS on d’abril 24, 2015\nAbans que res vull disculpar-me amb els amants de les “croquetes de la mare”, doncs la meva recepta té molt poc, gairebé res, de lo que entenem per una croqueta clàssica, però aquestes, "les clàssiques, les de la mare", ja tothom les sap fer.\nProcuro utilitzar molt poc la tècnica de coure fregint, però fer-ho de tant en tant, tampoc, passa res. Per aquestes croquetes de peix m’he inspirat en el cebiche, un plat típic de la gastronomia de diversos països de Llatinoamèrica. Jo les faig, independentment, amb coriandre o julivert, doncs a casa ens agraden ambdós versions.\nIngredients: 300 grams de peix blanc fresc, 30 grams de pa eixut, 10 grams de coriandre o julivert, 3 grans d’all de Belltall, 1 clara d’ou, 1 cullerada sopera de farina, 5 grams de llevat, farina de pa ratllat, sal, pebre i oli.\nPodeu fer-les amb el tipus de peix que més us agradi. No cal utilitzar un primera classe, ja que les herbes fresques, sobretot si us decidiu pel coriandre, i l’all li donen molt bon sabor.\nSi teniu un robot elèctric per triturar tots els ingredients les fareu en un moment. Primer triturareu el peix, el posareu en un bol i reservareu; sense rentar el vas del robot triturareu coriandre o julivert, els grans d’all i el pa eixut i ho afegireu al peix junt amb la clara d’ou, la farina i el llevat en pols, barrejareu bé fins obtenir una massa lligada i amb consistència -important no ha de quedar humida, doncs llavors no podreu fer les croquetes-.\nEscalfareu oli en un cassó amb suficient quantitat per què cobreixi les croquetes. Mentrestant posareu un paper d’alumini damunt del marbre on hi anireu deixant les croquetes, en forma de pilotes. Quan les tingueu totes fetes passeu-les per farina de pa ratllat i deixeu-les, un altra cop, damunt d’una part neta del paper d’alumini. El temps de fer les croquetes tindreu l’oli calent i ja podreu començar a fregir-les.\nHeu de calcular que us sortiran unes 20 / 24 croquetes. Jo les serveixo amb una amanida variada o verdures al vapor de temporada.\nin AMANIDES on d’abril 16, 2015\nLa gràcia d’aquest amanida és collir les flors abans de fer-la o com a molt una estona abans, doncs el pas del temps les malmet en l’aroma i el sabor. També us ajudarà si a les flors hi deixeu un parell de fulles de romaní.\nIngredients: ruca, flors de romaní, oli, vinagre, mel de romaní, sal i pebre.\nImpossible donar-vos mides com a molt us puc dir que 1 cullerada sopera de mel de romaní per dos persones com a molt a l’hora de fer la vinagreta.\nRentareu la ruca, la centrifugareu, la posareu en una safata o plats individuals i hi afegireu les flors de romaní. Prefereixo servir la vinagreta en una gerreta que vessar damunt de l’amanida, doncs així cada comensal pot posar-la al seu gust.\nVINAGRETA.- Suposo que no descobreixo res, però una bona manera de fer-la és posar en un pot els ingredients i sacsejar-lo amb força.\nin PASTISSOS on d’abril 05, 2015\nUn pastís de xocolata es mereix fer-lo en un dia especial, doncs diria que no és el clàssic pastís que un fa el divendres per acompanyar el te a lo llarg del cap de setmana o a l’hora d’esmorzar. Lo que millor va, almenys pel meu gust, amb aquest -pastis de xocolata i maduixa- és una copa de cava o un cafè i, sobretot, una llarga, animada… sobretaula amb els convidats.\nOpcional decoració o farcit: melmelada de maduixa, maduixes i menta fresca.\nEn un bol Barrejareu el sucre i els ous fins que tingueu una crema de textura esponsoja i suau; hi afegireu els ingredients líquids, barrejareu bé; hi afegireu la farina, el llevat i el cacau amarg -no oblideu de tamisar-ho abans d'afegir-ho a la massa- remenareu amb energia perquè tot quedi ben incorporat i finalment hi afegireu la xocolata desfeta al bany maria i barrejareu fins que tos els ingredients estiguin ben incorporats uns amb els altres.\nVessareu la masa a un motllo untat amb mantega o folrat amb paper sulfurat i posareu el pastís al forn, escalfat a la temperatura de 180º, durant uns 35/45 minuts aproximadament. Punxareu amb una broqueta i si aquesta surt seca vol dir que ja està cuit. El deixareu refredar dins del motllo uns 10 minuts abans de desemmotllar-lo, després el deixareu refredar del toto damunt d'una reixeta.\nTallareu el pastís per la meitat, el farcireu amb la melmelada de maduixa i damunt de cada boci l'adornareu amb una maduixa i una fulleta de menta per donar-hi color i llum.\nAmb aquestes quantitats podeu utilitzar un motllo rodó de 25 o 27 centímetres o un de quadrat de 22 o 25 centímetres, en ambdós opcions heu de calcular que us sortiran entre 10 o 12 racions, ben bé.\nSUGGERIMENTS.- Si el pastís no us queda ben pla del mig (cosa que a vegades passa) podeu anivellar-lo i els restes reservar-los per posar com a fondo en una copa de gelat per exemple.\nin LLEGUMS on d’abril 01, 2015\nSempre faig aquest ofegat amb els primers pèsols que apareixen al mercat i les primeres escarxofes de l’hort de casa que, encara que sembli estrany, acostumen arribar amb la primavera. És tan senzill com bo i més fàcil de fer, gairebé, impossible.\nIngredients: 500 grams de pèsols nets, 4 carxofes, 1 ceba, 1 cullerada sopera de farina, 500 mil·lilitres de brou vegetal, sal, pebre negre, oli i julivert.\nNetejareu les pèsols. Peleu les carxofes i poseu-les en un bol amb aigua i un bon manant de julivert per tal de que no s’ennegreixin. Coeu la ceba tallada a làmines ben fines amb una mica d’oli en una cassola tapada, quan la ceba comenci a transparentar afegiu-hi la farina, remeneu sense parar fins que la farina estigui apunt d’enrossir-se, i llavors tireu-hi els pèsols, les carxofes, el brou vegetal, salpebreu, tapeu la cassola i deixeu-ho coure a foc baix uns 8 o 10 minuts. Abans de pagar el foc tasteu-ho per si cal rectificar. Servir-ho en un plat fondo amb un raig d’oli d’oliva. Quantitats per 4 persones.\nSUGGERIMENTS.- Si utilitzeu pèsols congelats, descongeleu-los abans. El julivert és un antioxidant que no deixa ennegrir les carxofes, però a diferència de la llimona no afegeix gust àcid a l’ofegat.